SELTSINGULEPING

**MTÜ Eesti Asfaldiliit**, registrikoodiga 80064764, asukohaga Betooni 26, 11415 Tallinn, mida esindab juhatuse liige Sven Pertens

ja  
**Maanteeamet**, registrinumbriga 70001490, asukohaga Teelise 4, 10916 Tallinn, mida esindab peadirektor Priit Sauk

koos või eraldi nimetatud vastavalt partnerid või partner, sõlmisid alljärgneva seltsingulepingu (edaspidi lepingu).

1. **Eesmärk**
   1. Partnerite eesmärk on teedeinsenerikutse propageerimine, erialase tegevuse ja väljapaistvate saavutuste väärtustamine ning teedevaldkonnale pühendunud ja valdkonna arengut mõjutanud inseneride tunnustamine.
   2. Eesmärgi saavutamise ühe vahendina käsitlevad partnerid teedevaldkonnas inseneride tunnustamist auhindadega.
2. **Seltsingu olemus**
   1. Oma õigusliku seisundi järgi tähendab seltsing partnerite vahelist koostöövormi.
   2. Seltsing ei hõlma endas eraldi juriidilist isikut ja mõlemal partneril on kolmandate osapoolte suhtes individuaalsed kohustused ja vastutus.
   3. Seltsingu juhitakse ühiselt.
3. **Lepingust tulenevate kohustuste jagamine**
   1. Partnerid on kokku leppinud auhinna statuudis ja taotluste vormides (Lisa 1).
   2. Seltsingu rahastamine ning koostöö korraldus toimub vastavalt statuudile.
   3. Partner ei tohi loovutada ega üle kanda oma õigusi ja kohustusi, mis on sätestatud lepingus, ilma teise partneri kirjaliku nõusolekuta.
4. **Lepingu kehtivus ja muutmine**
   1. Leping jõustub allkirjastamisest. Leping allkirjastatakse digitaalselt.
   2. Lepingu muudatused vormistatakse kirjalikult ning need jõustuvad allkirjastamisel partnerite poolt.

Sven Pertens Priit Sauk

/allkirjastatud digitaalselt/ /allkirjastatud digitaalselt/